**รายงานการประชุมสภา อบต.ปันแต**

**สมัยสามัญ สมัยที่ 3 ประจำปี พ.ศ. 2560 (ครั้งที่ 1)**

**วันที่ 8 สิงหาคม 2560**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  1  2  3  4  5  6  7  8 | **ผู้มาประชุม**  นายสนิท เรืองเพชร  นายถาวร ยอดกลิ่น  นายโกวิท สงชู  นายเยื้อง หนูคง  นายโสภณ อภัยรัตน์  นายสุทัศน์ หนูจีนเส้ง  นางสาวจริยา แก้วนพรัตน์  นายสมบัติ ขำนุ้ย  นายสมพล ทองโอน  นายพฤติพงค์ เส้งเอียด  นายวิรัตน์ พงศาปาน  นายอรัญ ชูปาน  นายคล่อง ทองเย็น  นายเฉลิม นาคเกลี้ยง  นายคำนึง ขุนณรงค์  นายธนโชติ ฤทธิรงค์  นายเจษฎา บัวทอง  นายอติชาติ อภัยรัตน์  นางสุพาณี เกื้อชู  นางสุภาวดี คงไข่ศรี  นายภิญโญ หนูมาก  นางขวัญเรือน แก่นทอง  นายจำรัส สังข์หนู  นายมานิตย์ อ่อนทอง  นายณรงค์ สงวนทอง  นายสมปอง หลักไชย    **ผู้เข้าร่วมประชุม**  นายเอกชัย รักปาน  นายสาโรจน์ บุญเรืองขาว  นายสมโชติ เพชรจันทร์  นายประเสริฐ หนูมาก  นายเนติพันธ์ แจ้งจุล  นายอำมร คำทอง  นายวีระ ชูเกื้อ  นางวิภาภรณ์ นวลสิงห์ | ประธานสภา ฯ  รองประธานสภาฯ  ส.อบต. ม.1  ส.อบต. ม.1  ส.อบต. ม.2  ส.อบต. ม.3  ส.อบต. ม.3  ส.อบต. ม4  ส.อบต. ม.4  ส.อบต. ม.5  ส.อบต. ม.6  ส.อบต. ม.6  ส.อบต. ม.7  ส.อบต. ม.7  ส.อบต. ม.8  ส.อบต. ม.8  ส.อบต. ม.9  ส.อบต. ม.9  ส.อบต. ม.10  ส.อบต. ม.10  ส.อบต. ม.11  ส.อบต. ม.11  ส.อบต. ม.12  ส.อบต. ม.12  ส.อบต. ม.13  ส.อบต. ม.13  เลขานุการสภาฯ  นายก อบต.  รองนายก  รองปลัด อบต.  ผอ.กองการศึกษา ฯ  ผอ.กองคลัง  ผอ.กองช่าง  หน.สำนักปลัด | สนิท เรืองเพชร  ถาวร ยอดกลิ่น  โกวิท สงชู  เยื้อง หนูคง  โสภณ อภัยรัตน์  สุทัศน์ หนูจีนเส้ง  จริยา แก้วนพรัตน์  สมบัติ ขำนุ้ย  สมพล ทองโอน  พฤติพงค์ เส้งเอียด  วิรัตน์ พงศาปาน  อรัญ ชูปาน  คล่อง ทองเย็น  เฉลิม นาคเกลี้ยง  คำนึง ขุนณรงค์  ธนโชติ ฤทธิรงค์  เจษฎา บัวทอง  **-ลาการประชุม-**  สุพาณี เกื้อชู  สุภาวดี คงไข่ศรี  ภิญโญ หนูมาก  ขวัญเรือน แก่นทอง  จำรัส สังข์หนู  มานิตย์ อ่อนทอง  ณรงค์ สงวนทอง  **-ลาการประชุม-**  เอกชัย รักปาน  สาโรจน์ บุญเรืองขาว  สมโชติ เพชรจันทร์  ประเสริฐ หนูมาก  เนติพันธ์ แจ้งจุล  อำมร คำทอง  วีระ ชูเกื้อ  วิภาภรณ์ นวลสิงห์ |  |

**-2-**

**เริ่มประชุมเวลา 14.20 น.**

- สมาชิกฯ ครบองค์ประชุม ประธานสภา ฯ (นายสนิท เรืองเพชร) ขึ้นทำหน้าที่เป็นประธานในที่ประชุม

- ประธาน ฯ (นายสนิท เรืองเพชร) กล่าวเปิดสมัยการประชุมสภาฯ สมัยสามัญ สมัยที่ 3 ประจำปี พ.ศ. 2560 แล้วดำเนินการประชุมสภาฯ ตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

ประธานฯ - ท่านสมาชิกฯ ครับ สำหรับเรื่องที่ประธานฯ จะแจ้งต่อที่ประชุมสภา ฯ

(นายสนิท เรืองเพชร) ในวันนี้มีอยู่ 2 เรื่อง นะครับ

* 1. ประชาสัมพันธ์การเปิดรับคำขอรับจัดสรรเงินค่าอุปกรณ์ช่วยเหลือ

ผู้พิการฯ

ประธาน ฯ - นายอำเภอควนขนุน ได้มีหนังสือขอความร่วมมือช่วยประชาสัมพันธ์เรื่อง

(นายสนิท เรืองเพชร) การเปิดรับคำขอรับจัดสรรเงินค่าอุปกรณ์ช่วยเหลือผู้พิการอันเนื่องมาจาก

การใช้รถใช้ถนนประจำปีงบประมาณ พ.ศ. 2560

- ด้วยกรรมการขนส่งทางบก โดยกองทุนเพื่อความปลอดภัยในการใช้รถใช้ถนน ได้กำหนดเปิดรับคำขอรับจัดสรรเงินค่าอุปกรณ์ช่วยเหลือผู้พิการอันเนื่องมาจากการประสบภัยจากการใช้รถใช้ถนน ประจำปีงบประมาณ พ.ศ. 2560 ระหว่างวันที่ 1 – 31 สิงหาคม 2560 ซึ่งเป็นการจัดสรรเงินสำหรับเป็นค่าอุปกรณ์ช่วยเหลือผู้ที่พิการอันเนื่องมาจากการประสบภัยที่เกิดจากการใช้รถใช้ถนนเท่านั้น และเป็นการช่วยเหลือ ในส่วนที่นอกเหนือจากค่าสินไหมทดแทนตามพระราชบัญญัติคุ้มครองผู้ประสบภัยจากรถ พ.ศ. 2535 ตามรายละเอียดในประกาศของกรมการขนส่งทางบก โดยผู้สนใจสามารถเลือกอุปกรณ์ที่เหมาะสมตามประเภท ที่แพทย์ระบุ

**ฯลฯ**

* 1. เรื่องสรุปผลการแข่งขันกีฬา/กรีฑา นักเรียนนักศึกษาและประชาชนจังหวัดพัทลุง ครั้งที่ 68 ประจำปี 2560

ประธาน ฯ - ท่านสมาชิกฯ ครับ สำหรับการแข่งขันกีฬา/กรีฑา ของนักเรียน นักศึกษา

(นายสนิท เรืองเพชร) และประชาชนของจังหวัดพัทลุงในปีนี้ ซึ่งเป็นการแข่งขันเป็นครั้งที่ 68

ผลสรุปผู้ได้เหรียญรางวัล ของหน่วยอำเภอควนขนุน ปีนี้ถือว่าประสบความสำเร็จอย่างมากนะครับ

- ในส่วนของหน่วยกีฬาอำเภอควนขนุน ได้รับ เหรียญทอง จำนวน 24 เหรียญ เหรียญเงิน 14 เหรียญ และเหรียญทองแดง จำนวน 12 เหรียญ สรุปได้เหรียญรวมทั้งสิ้น 50 เหรียญ

- นักกีฬา/กรีฑา ซึ่งเป็นนักเรียนในเขตตำบลปันแต มีผู้ได้รับรางวัลนักกีฬายอดเยี่ยม 1 คน เด็กชายคฑาวุธ เรืองเพชร จากโรงเรียนวัดสุนทราวาส รุ่นอายุ 12 ปีชาย ได้รับเหรียญทอง จำนวน 3 เหรียญ

- สำหรับรางวัลผู้ฝึกสอนยอดเยี่ยม มี 2 ท่านนะครับ คือ 1. นายแนม แจ้งจุล ครูโรงเรียนบ้านเตง และ 2. นายทวีศักดิ์ สุขนวล ครูโรงเรียนวัดสุนทราวาส

- ในส่วนของนักกีฬา นักกรีฑา ในเขตตำบลปันแตของเรา ผมคิดว่าน่าที่จะมีการจัดกิจกรรมสังสรรค์ให้กับเด็กๆ นักกีฬา นักกรีฑา ที่เข้าร่วมแข่งขันทุกคน เพื่อเป็นขวัญและกำลังใจเล็กๆ น้อย ๆ สักครั้งนะครับ โดยคงต้องขอความร่วมมือจากพวกเราช่วยสมทบทุนคนละเล็กละน้อย เพื่อจัดเลี้ยงนักกีฬา นักกรีฑา ในเร็วๆนี้

**ฯลฯ**

-3-

ระเบียบวาระที่ 2 เรื่องรับรองรายงานการประชุม (การประชุมสมัยสามัญ สมัยที่ 2 ประจำปี พ.ศ. 2560 ครั้งที่ 1

ประธาน ฯ - สภา ฯ มีการประชุมสมัยล่าสุด คือสมัยการประชุมสามัญ สมัยที่ 2

(นายสนิท เรืองเพชร) ประจำปี พ.ศ. 2560 มีการประชุมเพียงครั้งเดียว คือ เมื่อวันที่ 7 เมษายน 2560 เอกสารที่เป็นสำเนารายงานการประชุมในครั้งนั้นมี

ทั้งหมด 7 หน้า หน้าแรกเป็นรายชื่อผู้มาประชุมและผู้เข้าร่วมประชุม หน้าที่ 2 เป็นรายงานการประชุม

ระเบียบวาระที่ 1 และระเบียบวาระที่ 2 ส่วนระเบียบวาระที่ 3 และระเบียบวาระที่ 4 ปรากฏอยู่ในหน้าที่ 3

โดยใน 2 ระเบียบวาระนี้ไม่มีเรื่องพิจารณาในที่ประชุม สำหรับระเบียบวาระที่ 5 เป็นเรื่องที่เสนอใหม่ มีอยู่

2 เรื่อง คือ รายงานการติดตามและประเมินผลแผนพัฒนาท้องถิ่น และเรื่องญัตติของอนุมัติโอนเงินงบประมาณ

ปรากฏในเอกสารรายงานการประชุม ตั้งแต่หน้าที่ 3 ถึงหน้าที่ 6 ระเบียบวาระที่ 6 เรื่องอื่นๆ อยู่ในหน้าที่ 6 และ

หน้าที่ 7

- ท่านประธานคณะกรรมการตรวจรายงานการประชุม คือคุณณรงค์

สงวนทอง ได้ดำเนินการประชุมเพื่อตรวจรายงานการประชุมแล้ว และได้บันทึกเสนอผลการประชุม ฯ

ให้ผมในฐานะประธานสภาฯ ทราบแล้ว โอกาสนี้ ขอเชิญท่านประธานคณะกรรมการตรวจรายงานการประชุม

ได้นำเรียนต่อที่ประชุมสภาฯ อีกครั้งครับ

ประธานคณะกรรมการตรวจรายงานการประชุม ฯ – กราบเรียนท่านประธานฯ ที่เคารพและเพื่อสมาชิก ฯ ทุกท่านครับ

(นายณรงค์ สงวนทอง) กระผมนายณรงค์ สงวนทอง ประธานคณะกรรมการตรวจรายงานการประชุม ประจำสภาองคำการบริหารส่วนตำบลปันแต ขอเรียนว่าคณะกรรมการได้

ดำเนินการประชุมเพื่อตรวจสอบรายงานการประชุมของสภาฯ เมื่อการประชุมสมัยสามัญ สมัยที่ 2 ประจำปี

พ.ศ.2560 ซึ่งสภาฯ ได้ประชุมกันเมื่อวันที่ 7 เมษายน 2560 โดยคณะกรรมการ ฯ ประชุมและตรวจสอบรายงาน

การประชุมของสภา ฯ เมื่อวันที่ 2 พฤษภาคม 2560 ตั้งแต่เวลา 09.20 น.และได้ส่งบันทึกผลการพิจารณาให้

ประธานสภาฯ รับทราบแล้ว

- ท่านสมาชิกฯ ครับ จากการตรวจการบันทึกรายงานการประชุมของฝ่าย

เลขานุการสภาฯ คณะกรรมการตรวจรายงานประชุม มีความเห็นร่วมกันว่า การบันทึกดังกล่าว ไม่มีข้อความ

ใดๆ ผิดพลาดหรือตกหล่นในเนื้อหาสาระที่สำคัญ ๆ นะครับ แต่ทั้งนี้ หากท่านสมาชิกฯ พบเห็นข้อบกพร่อง

ใดๆ ก็ขอให้แจ้งต่อที่ประชุมแห่งนี้ด้วยนะครับ

**ฯลฯ**

ประธาน ฯ - ครับ ท่านสมาชิกฯ และผู้เกี่ยวข้องกับการประชุมสภาฯ ในสมัยนั้น มีข้อ

(นายสนิท เรืองเพชร) เสนอแนะเพิ่มเติมใดๆ บ้างครับ เกี่ยวกับรายงานการประชุมฉบับนี้

- ไม่มีนะครับ

**ฯลฯ**

**มติที่ประชุม** **- รับรองด้วยคะแนนเสียงเป็นเอกฉันท์**

ระเบียบวาระที่ 3 กระทู้ถาม

- ไม่มี

ระเบียบวาระที่ 4 เรื่องที่คณะกรรมการที่สภาฯ ตั้งขึ้นพิจารณาเสร็จแล้ว

- ไม่มี

ระเบียบวาระที่ 5 เรื่องที่เสนอใหม่

5.1 ญัตติร่างข้อบัญญัติงบประมาณรายจ่าย ประจำปีงบประมาณ

พ.ศ. 2561 วาระแรก (ขั้นรับหลักการ)

-4-

ประธาน ฯ - ในระเบียบวาระที่ 5 เป็นเรื่องที่เสนอใหม่เพื่อสภาฯ พิจารณา มีทั้งหมด

(นายสนิท เรืองเพชร) 4 เรื่อง ซึ่งเป็นการเสนอญัตติเพื่อให้สมาชิกสภาฯ ได้ลงมติทั้ง 4 เรื่อง

นะครับ

- สำหรับการประชุมในวันนี้คงจะพิจารณาเพียงญัตติที่ 5.1 ก่อนนะครับ ญัตติที่ 5.1 คือ ญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2561 ในขั้นรับหลักการ คงต้องใช้เวลากันมากหน่อยนะครับ ก่อนที่จะอนุญาตให้ทานสมาชิกสภาฯ ได้พูดจาอภิปรายร่างข้อบัญญัติฉบับนี้ ผมขอเรียนเชิญท่านนายกฯ ได้นำเสนอญัตติอย่างเป็นทางการต่อท่านสมาชิกฯ ทุกท่านก่อนนะครับ ขอเรียนเชิญท่านนายก ฯ ครับ

นายก ฯ - กราบเรียนท่านประธานสภา ฯ และท่านสมาชิก ฯ ที่เคารพทุกท่านครับ (นายสาโรจน์ บุญเรืองขาว) กระผมนายสาโรจน์ บุญเรืองขาว นายกองค์การบริหารส่วนตำบลปันแต

ผมขอนำเรียนข้อมูลเบื้องต้นว่า องค์การบริหารส่วนตำบลปันแต ได้จัดทำร่างข้อบัญญัติองค์การบริหารส่วนตำบล เรื่องงบประมาณรายจ่ายประจำปีงบประมาณ พ.ศ. 2561 โดยอาศัยอำนาจตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 แก้ไขเพิ่มเติม (ฉบับที่ 2 และ 3 ) พ.ศ. 2543 ข้อ 23 วรรคสอง ระบุว่า เมื่อคณะผู้บริหารท้องถิ่นได้พิจารณาอนุมัติให้ตั้งงบประมาณยอดใดเป็นงบประมาณประจำปีแล้ว ให้เจ้าหน้าที่งบประมาณรวบรวมและจัดทำเป็นร่างงบประมาณรายจ่ายเสนอต่อผู้บริหารท้องถิ่นอีกครั้งหนึ่ง เพื่อผู้บริหารท้องถิ่นได้นำเสนอต่อสภาท้องถิ่น ภายในวันที่ 15 สิงหาคม

- บัดนี้ ถึงเวลาที่กระผมนายกองค์การบริหารส่วนตำบลปันแต จะได้เสนอร่างข้อบัญญัติงบประมาณรายจ่ายประจำปีต่อสภาองค์การบริหารส่วนตำบลปันแตอีกครั้งหนึ่ง ฉะนั้น ในโอกาสนี้กระผมจึงขอชี้แจงให้ท่านประธานและท่านสมาชิกฯ ทุกท่าน ได้ทราบถึงสถานะการคลังตลอดจนหลักการและแนวนโยบายในการดำเนินงาน ในปีงบประมาณ พ.ศ. 2561 ดังต่อไปนี้ครับ

1. สถานการณ์คลัง

- งบประมาณรายจ่ายทั่วไป ในปีงบประมาณ พ.ศ. 2560 ณ วันที่ 30 มิถุนายน 2560 องค์การบริหารส่วนตำบลปันแต มีสถานการคลัง ดังนี้

1. เงินฝากธนาคาร ทั้งสิ้น 13,379,903.32 บาท

2. เงินสะสม 2,049,376.08 บาท

3. ทุนสำรองเงินสะสม 6,903,823.17 บาท

2. การบริหารงบประมาณในปีงบประมาณ พ.ศ. 2560 ณ วันที่ 30 มิถุนายน 2560

(1) รายรับจริงทั้งสิ้น 29,002,410.78 บาท ประกอบด้วย

- หมวดภาษีอากร 478,508.33 บาท

- หมวดค่าธรรมเนียม ค่าปรับและใบอนุญาต 114,655.00 บาท

- หมวดรายได้จากทรัพย์สิน 28,710.45 บาท

- หมวดรายได้จากสาธารณูปโภคและการพาณิชย์ 694,142.00 บาท

- หมวดรายได้เบ็ดเตล็ด 24,172.00 บาท

- หมวดรายได้จากทุน 2,500.00 บาท

- หมวดภาษีจัดสรร 11,865,079.83 บาท

- หมวดเงินอุดหนุนทั่วไป 15,974,643.17 บาท

-5-

(2) รายจ่ายจริง จำนวน 25,550,746.69 บาท ประกอบด้วย

- งบกลาง 8,305,177.00 บาท

- งบบุคลากร 8,213,387.00 บาท

- งบดำเนินงาน 5,027,312.69 บาท

- งบลงทุน 2,377,370.00 บาท

- งบรายจ่ายอื่น 110,000.00 บาท

- งบเงินอุดหนุน 1,517,500.00 บาท

(3) รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ - บาท

(4) มีการจ่ายเงินสะสมเพื่อดำเนินการตามอำนาจหน้าที่ 580,000 บาท

(5) มีการจ่ายเงินทุนสำรองเงินสะสม ฯ - บาท

นายก ฯ - ในส่วนของงบเฉพาะการ เราไม่ได้ตั้งไว้นะครับ

(นายสาโรจน์ บุญเรืองขาว) - ท่านประธาน ฯ และท่านสมาชิก ฯ ครับ สำหรับประมาณการรายรับใน

ปีงบประมาณ พ.ศ. 2561 ตามเอกสารหน้าที่ 2 จะมีการเปรียบเทียบเป็น

ตารางให้ท่านสมาชิก ฯ ได้ดูนะครับ

**- รายได้จัดเก็บเอง** ประกอบด้วย หมวดภาษีอากร รับจริงปี 2559

1,238,435.27 บาท ประมาณการ ปี 2560 902,000 บาท ประมาณปี 2561 907,000 บาท

หมวดค่าธรรมเนียม ค่าปรับ และใบอนุญาต รับจริง ปี 2559 166,090 บาท ประมาณการปี 2560

151,000 บาท ประมาณการปี 2561 238,500 บาท

- รวมรายได้ที่จัดเก็บเอง รับจริงปี 2559 2,645,907.09 บาท

ประมาณการปี 2560 2,323,000 บาท ประมาณปี 2561 2,346,500 บาท

**- รายได้ที่รัฐบาลจัดเก็บเองและจัดสรรให้** หมวดภาษีจัดสรร รับจริงปี 2559 15,119,338.54 บาท

**- รายได้ที่รัฐบาลอุดหนุนให้** หมวดเงินอุดหนุนทั่วไป รับจริงปี 2559

23,667,258.37 บาท ประมาณการปี 2560 20,036,200 บาท ประมาณการปี 2561

22,000,000 บาท

- รวมประมาณการรายรับทั้งสิ้นสำหรับปีงบประมาณ พ.ศ. 2561 เป็นเงิน 40,066,500 บาท

**- สำหรับประมาณการรายจ่ายในปีงบประมาณ พ.ศ. 2561 ตั้งไว้รวมทั้งสิ้น 40,066,500 บาท** ประกอบด้วย (1) งบกลาง ตั้งจ่ายไว้ 12,721,277 บาท (2) งบบุคลากร

ตั้งจ่าย 12,791,180 บาท (3) งบดำเนินงาน 9,423,343 บาท

ฯลฯ

นายก ฯ - ท่านประธาน ฯ และท่านสมาชิก ฯ ครับ ในวงเงินงบประมาณที่ตั้งจ่ายไว้ (นายสาโรจน์ บุญเรืองขาว) ในปีงบประมาณ พ.ศ. 2561 จำนวนรวมทั้งสิ้น 40,066,500 บาท นั้น

เมื่อจำแนกออกเป็นด้านและแผนงานต่างๆ จะสามารถจำแนกได้ดังนี้ครับ

- ด้านบริหารทั่วไป

- แผนงานบริหารงานทั่วไป ตั้งจ่าย 12,008,780 บาท

- แผนงานการรักษาความสงบภายใน ตั้งจ่าย 310,000 บาท

-6-

- ด้านบริการชุมชนและสังคม

- แผนงานการศึกษา ตั้งจ่าย 6,565,723 บาท

- แผนงานสาธารณสุข ตั้งจ่าย 110,000 บาท

ฯลฯ

นายก ฯ - ท่านประธาน ฯ และท่านสมาชิก ฯ ครับ โดยที่เป็นการสมควรตั้ง

(นายสาโรจน์ บุญเรืองขาว) งบประมาณรายจ่ายประจำปีงบประมาณ พ.ศ. 2561 อาศัยอำนาจตามความในพระราชบัญญัติสภาตำบลและองค์การบริหารส่วนตำบล พ.ศ.2537

และแก้ไขเพิ่มเติมจนถึง ฉบับที่ 6 พ.ศ.2552 มาตรา 87 จึงตราข้อบัญญัติงบประมาณรายจ่ายขึ้นไว้

โดยความเห็นชอบของสภาองค์การบริหารส่วนตำบลปันแต และโดยอนุมัติของนายอำเภอควนขนุน ดังต่อไปนี้

ข้อ 1 ข้อบัญญัตินี้เรียกว่า ข้อบัญญัติงบประมาณรายจ่ายประจำปี

งบประมาณ พ.ศ. 2561

ข้อ 2 ข้อบัญญัตินี้ ให้ใช้บังคับตั้งแต่วันที่ 1 ตุลาคม พ.ศ. 2560 เป็นต้นไป

ข้อ 3 งบประมาณรายจ่ายประจำปีงบประมาณ พ.ศ. 2561 เป็นจำนวนรวม

ทั้งสิ้น 40,066,500 บาท

ข้อ 4 งบประมาณรายจ่ายทั่วไป จ่ายจากรายได้จัดเก็บเอง หมวดภาษีจัดสรร

และหมวดเงินอุดหนุนทั่วไป เป็นจำนวนรวมทั้งสิ้น 40,066,500 บาท

โดยแยกรายละเอียดตามแผนงาน ได้ดังนี้ ฯ

ข้อ 5 งบประมาณรายจ่ายเฉพาะการ จ่ายจากรายได้ เป็นเงินจำนวน 0 บาท

ข้อ 6 ให้นายกองค์การบริหารส่วนตำบลปันแต ปฏิบัติการเบิกจ่ายเงิน

งบประมาณที่ได้รับอนุมัติให้เป็นไปตามระเบียบการเบิกจ่ายเงินของ

องค์การบริหารส่วนตำบล

ข้อ 7 ให้นายกองค์การบริหารส่วนตำบลปันแต รักษาการให้เป็นตามข้อบัญญัตินี้

- ตามที่ผมในฐานะผู้บริหารได้จัดทำเอกสารร่างงบประมาณให้ท่านสมาชิก ฯ ได้

พิจารณาล่วงหน้าและได้เสนอญัตติอีกครั้งเมื่อสักครู่ กระผมหวังว่าท่านสมาชิก ฯ คงจะเข้าใจและคงจะรับหลักการ

เพื่อจะได้พิจารณาต่อไปในวาระที่ 2 และวาระที่ 3 นะครับ ขอบคุณครับ

ประธานฯ - ท่านสมาชิก ฯ ทุกท่านครับ สำหรับการพิจารณาร่างข้อบัญญัติงบประมาณ

(นายสนิท เรืองเพชร) รายจ่ายประจำปี พ.ศ. 2561 ในขั้นการรับหรือไม่รับหลักการ ทุกท่านมีความสำคัญนะครับ พี่น้องประชาชนในแต่ละหมู่บ้านให้ความไว้วางใจทุกท่าน

มาเพื่อมาทำหน้าที่นี้นะครับ ขอให้ทุกท่านได้พิจารณาอย่างละเอียดรอบคอบนะครับ ผมคิดว่าทุกท่านคงได้ศึกษา

และพิจารณารายละเอียดแห่งร่างข้อบัญญัติงบประมาณฉบับนี้มาอย่างครบถ้วนแล้วนะครับ ในวาระแรกนี้จะ

พิจารณาทบทวนอีกครั้ง ผมจะเปิดโอกาสให้ทุกท่านได้ใช้เวลาพอสมควรในการขอใช้เวลาอภิปราย ให้ความเห็น

หรือข้อเสนอแนะ

- เราจะดูทบทวนไปทีละหน้านะครับ สมาชิกฯ ท่านใดมีข้อสงสัยหรือจะ

สอบถามข้อมูลเพิ่มเติม ก็ขอให้ยกมือขออนุญาตก่อนนะครับ

ฯลฯ

สมาชิกฯ - กราบเรียนท่านประธาน ฯ คณะผู้บริหารและสมาชิกสภาฯ ทุกท่านครับ

(นายเจษฎา บัวทอง) กระผมนายเจษฎา บัวทอง สมาชิกฯ จากหมู่ที่ 9 ครับ

- ท่านประธานครับ ผมขอให้ทบทวนดูที่การประมาณการรายรับประจำปีงบประมาณ พ.ศ. 2561 นะครับ

-7-

- หมวดค่าธรรมเนียม ค่าปรับ และใบอนุญาต รายการค่าธรรมเนียมเกี่ยวกับการประกอบกิจการน้ำมันเชื้อเพลิง ตั้งประมาณการรายรับไว้ 2,000 บาท ปีงบประมาณก่อนๆ ไม่ได้ตั้งไว้นะครับ ผมขอทราบว่ามีการประมาณการหรือคิดคำนวณโดยหลักเกณฑ์อย่างไรบ้างครับ

- อีกรายการหนึ่งครับ ในหมวดรายได้จากทุน รายการขายทอดตลาดทรัพย์สิน

ปีงบประมาณก่อน ๆ ก็ไม่ได้ตั้งรับไว้นะครับ สำหรับปี 2561 นี้ ตั้งรับไว้ 10,000 บาท อยากทราบว่าจะขายทอดตลาดทรัพย์สินอะไรบ้างครับ

ฯลฯ

ประธาน ฯ - ครับ เพื่อความกระจ่างชัดในการตอบข้อซักถามของท่านสมาชิก ฯ หมู่ที่ 9

(นายสนิท เรืองเพชร) ผมขอเชิญท่าน ผอ.กองคลัง ได้เป็นผู้อธิบายนะครับ

ผอ.กองคลัง - กราบเรียนท่านประธานสภาฯ ที่เคารพ ผมต้องขอนำเรียนอย่างนี้ครับ ว่าในปี

(นายอำมร คำทอง) งบประมาณ พ.ศ. 2561 กองคลังได้ประมาณการรายรับ ในหมวดค่าธรรมเนียม

ค่าปรับ และใบอนุญาต เพิ่มขึ้น 2 – 3 รายการ

- โดยเฉพาะรายการซึ่งท่านสมาชิกสภา ฯ สอบถามคือค่าธรรมเนียมเกี่ยวกับการประกอบกิจการน้ำมันเชื้อเพลิง ซึ่งในปีงบประมาณที่ผ่านๆ มา กองคลังไม่ได้ตั้งรับไว้ ขอเรียนเพื่อทราบครับว่าค่าธรรมเนียมเกี่ยวกับการประกอบกิจการน้ำมันเชื้อเพลิง ในปีงบประมาณที่ผ่านๆ มา อบต.ปันแต ก็ได้มีการจัดเก็บนะครับ แต่งตั้งรับไว้ในหมวดรายได้เบ็ดเตล็ดนะครับ รายการรายได้เบ็ดเตล็ดอื่นๆ ครับ

- สำหรับปีงบประมาณ พ.ศ. 2561 นี้ ส่วนกลางโดยเฉพาะกรมส่งเสริมการปกครองท้องถิ่นได้กำหนดให้ใช้ระบบบัญชีคอมพิวเตอร์ ในการจัดทำงบประมาณรายจ่าย และกำหนดให้แยกแยะจำแนกรายการย่อยๆ ออกมา ผมจึงแยกออกมาตั้งรับจากเดิมที่อยู่ในหมวดรายได้เบ็ดเตล็ด มาตั้งรับตามหมวดและรายการที่กรมส่งเสริมการปกครองท้องถิ่นกำหนดมาใหม่

- การคิดคำนวณเพื่อจัดเก็บค่าธรรมเนียมเกี่ยวกับการประกอบกิจการน้ำมันเชื้อเพลิง นั้น มีกรอบการคิดคำนวณไว้แล้ว โดยให้คิดจากชนิดของเชื้อเพลิง ขนาดของหัวจ่ายเชื้อเพลิง และปริมาณเชื้อเพลิงที่จำหน่าย เป็นต้นครับ

- อีกคำถามหนึ่งนะครับ หมวดรายได้จากทุน รายการค่าขายทอดตลาดทรัพย์สิน รายการค่าขายทอดตลาดทรัพย์สินนี้ เมื่อปีงบประมาณ พ.ศ. 2560 ก็ได้มีรายรับจริง จำนวน 2,500 บาท รับไว้ในหมวดรายได้เบ็ดเตล็ด เช่นกันครับ

ฯลฯ

ประธาน ฯ - ท่านสมาชิก ฯ ก็ได้ทราบข้อมูลจากท่าน ผอ.กองคลัง แล้ว คงจะมีความเข้าใจ

(นายสนิท เรืองเพชร) กระจ่างชัดเจนขึ้นนะครับ

- สมาชิก ฯ ท่านอื่น มีจะขออภิปรายเพิ่มเติมไหมครับ หากไม่มีก็จะได้ทบทวนเอกสารงบประมาณรายจ่ายในหน้าหรือหัวข้อต่อๆ ไปนะครับ

- มาดูที่ประมาณการรายจ่ายประจำปีงบประมาณรายจ่าย พ.ศ. 2561 ต่อไปนะครับ

ฯลฯ

-8-

สมาชิกฯ - เรียนท่านประธานฯ ท่านคณะผู้บริหาร ฯ ครับ กระผมนายเจษฎา บัวทอง

(นายเจษฎา บัวทอง) สมาชิกฯ หมู่ที่ 9 ครับ ผมขอพูดรวมรายจ่ายของ 3 ส่วนราชการเลยนะครับ

เรื่องของค่าตอบแทนค่าเช่าบ้านของพนักงานส่วนตำบล ทั้ง 3 ส่วนราชการ

ตั้งค่าเช่าบ้านไว้ 1 แสนกว่าบาท ครับ

- เพื่อสมาชิก ฯ ครับ ตามจริงถ้าอยู่ไกลนัก ก็ย้ายไปทำงานที่สำนักงานใกล้ๆ บ้านก็ได้นะครับ

ฯลฯ

สมาชิก ฯ - ท่านประธานฯ ครับ การตั้งค่าใช้จ่ายเป็นค่าสื่อสารและโทรคมนาคม

(นายเจษฎา บัวทอง) ในแผนงานบริหารทั่วไป ซึ่งก็คงอยู่ในความรับผิดชอบของสำนักงานปลัด ตั้งไว้

เป็นเงิน 95,000 บาท ระบุว่า เพื่อจ่ายเป็นค่าใช้จ่ายเกี่ยวกับการใช้ระบบ

อินเตอร์เน็ต ค่าการ์ดและค่าสื่อสารอื่น เพื่อให้ได้ใช้บริการ

- กองคลัง ตั้งจ่ายไว้ด้วยครับ เป็นค่าบำรุงรักษาและซ่อมแซม โดยระบุว่าเพื่อ

จ่ายเป็นค่าปรับปรุงระบบอินเตอร์เน็ตความเร็งสูง ติดตั้งอุปกรณ์เพิ่มเพื่อประสิทธิภาพในการทำงานของระบบ ตั้งไว้ 60,000 บาท ครับ

- เอกสารงบประมาณ หน้าที่ 14 ครับ ท่านประธาน ฯ หมวดค่าครุภัณฑ์ ประเภทครุภัณฑ์คอมพิวเตอร์ ตั้งซื้อเครื่องคอมพิวเตอร์ 1 เครื่อง วงเงิน 16,000 บาท ราคาเครื่องคอมพิวเตอร์ ไม่สูงนะครับ แต่อุปกรณ์ประกอบมีหลายรายการนะครับ เช่น เครื่องสำรองไฟฟ้า ตั้งไว้ 5,800 บาท เครื่องพิมพ์ชนิดเลเซอร์ ตั้งจ่ายไว้ 12,000 บาท โต๊ะวางคอมพิวเตอร์ 3,000 บาท เก้าอี้คอมพิวเตอร์ 2,000 บาท รวมเงินได้ 4 หมื่นกว่าบาท คอมพิวเตอร์ชุดนี้ จะตั้งไว้ตรงไหมครับ

- ตั้งซื้อโต๊ะเอนกประสงค์ จำนวน 3 ตัว ขนาดกว้าง 75 เซนติเมตร ยาว 180

เซนติเมตร สูง 75 เซนติเมตร โต๊ะเอนกประสงค์นี้จะใช้ประโยชน์อะไรบ้างครับ

- ค่าที่ดินและสิ่งก่อสร้างครับ ตั้งจ่ายเป็นค่าต่อเติมอาคารห้องประชุมสภาองค์การบริหารส่วนตำบล ขนาดกว้าง 3.50 เมตร ยาว 7.00 เมตร นี้จะเป็นการขยายห้องประชุมเพิ่มเติมหรือครับ

ประธาน ฯ - ต่อเติมอาคารเพื่อใช้สำหรับกิจการสภา ฯ ครับ

(นายสนิท เรืองเพชร) - สำหรับการตั้งงบประมาณในความรับผิดชอบของสำนักงานปลัด ผมขอเรียน

เชิญท่านหัวหน้าสำนักงานปลัด ได้ชี้แจงข้อสอบถามของท่านสมาชิก ฯ ผู้อภิปรายนะครับ เชิญครับ

หน.สำนักงานปลัด - เรียนท่านประธานฯ ท่านรองประธาน ฯ ผู้บริหารและท่านสมาชิกฯ ทุกท่านค่ะ

(นางวิภาภรณ์ นวลสิงห์) ดิฉันนางวิภาภรณ์ นวลสิงห์ หัวหน้าสำนักงานปลัด ขอชี้แจงข้อซักถามของท่านสมาชิกฯ เมื่อสักครู่ ดังนี้ค่ะ

- ค่าบริการสื่อสารและโทรคมนาคม ที่ตั้งไว้ 95,000 บาท ตั้งไว้เพื่อจ่ายเป็นค่า

ใช้บริการอินเตอร์เน็ตรายเดือน เดือนละ 7 พันกว่าบาท

-9-

- ครุภัณฑ์คอมพิวเตอร์ ตั้งไว้เพื่อจัดซื้อจำนวน 1 เครื่อง รายละเอียดและราคา

กำหนดตามมาตรฐานราคากลางของระบบสารสนเทศและการสื่อสารกำหนดมา ในส่วนของเครื่องสำรองไฟฟ้า อันนี้

จำเป็นมากนะค่ะ สำหรับเครื่องคอมพิวเตอร์ ควรสำรองไว้กรณีไฟฟ้าดับ หรือกระแสไฟฟ้าตกอันจะเป็นการป้องกัน

ข้อมูลในขณะนั้นได้ เครื่องพิมพ์ชนิดเลเซอร์ โต๊ะคอมพิวเตอร์ เก้าอี้ เป็นส่วนประกอบที่จำเป็นต้องใช้เพื่อให้การ

ทำงานผ่านระบบคอมพิวเตอร์มีประสิทธิภาพและเป็นสากลนะค่ะ

- โต๊ะพับเอนกประสงค์ ขณะนี้สามารถใช้การได้เพียง 3 – 4 ตัวเท่านั้น จึง

จำเป็นต้องจัดซื้อเพิ่มเพื่อใช้ประโยชน์สำหรับการจัดการประชุม และการอบรมสัมมนารวมทั้งกิจกรรมอื่นๆ ที่จำเป็น

- ค่าต่อเติมอาคารห้องประชุมสภาองค์การบริหารส่วนตำบล วัตถุประสงค์ก็เพื่อ

ใช้เป็นห้องกิจการสภา ฯ และถือเป็นห้องส่วนตัวของสมาชิกฯ ในการหารือข้อราชการต่างๆ นะค่ะ

ผอ.กองคลัง - กราบเรียนท่านประธาน ฯ ครับ ต้องขอนำเรียนอย่างนี้ครับว่า เนื่องด้วยการ

(นายอำมร คำทอง) บริหารกิจการของกระทรวงมหาดไทย ตามนโยบายของนายกรัฐมนตรี ณ วันนี้องค์กรปกครองส่วนท้องถิ่นทั่วประเทศจะต้องจัดทำบัญชีด้วยระบบคอมพิวเตอร์

ทั้งหมด ต้องเข้าไปในระบบสารสนเทศของกรมบัญชีกลาง เพื่อให้เป็นไปตามพระราชบัญญัติการจัดซื้อจัดจ้างของ

ภาครัฐ ซึ่งบังคับใช้ตั้งแต่วันที่ 23 สิงหาคม 2560 นี้ กองคลังจึงจำเป็นต้องปรับปรุงระบบอินเตอร์เน็ตให้มี

ประสิทธิภาพและมีความเร็วยิ่งขึ้นในการเชื่อมต่อกับระบบของกรมบัญชีกลาง ขอเรียนว่าทุกส่วนราชการทั้งองค์กร

ปกครองส่วนท้องถิ่น ส่วนภูมิภาค และส่วนกลางต้องเชื่อมต่อระบบเข้าไปยังกรมบัญชีกลางทั้งหมดนะครับ

ฯลฯ

ประธาน ฯ - มาทบทวนดูในแผนงานการรักษาความสงบภายใน ดูที่งบดำเนินงานครับ

(นายสนิท เรืองเพชร) มีตั้งจ่ายเป็นค่าตอบแทนการปฏิบัติราชการอันเป็นประโยชน์แก่องค์กรปกครอง

ส่วนท้องถิ่น รายการเพื่อจ่ายเป็นค่าตอบแทน อปพร. ที่มีคำสั่งให้ปฏิบัติหน้าที่ต่าง ๆ ที่มีความจำเป็นในการให้ความช่วยเหลือประชาชนผู้ได้รับความเดือดร้อนและงานป้องกันภัยต่างๆ ตั้งจ่ายไว้ 40,000 บาท

ฯลฯ

สมาชิก ฯ - เรียนท่านประธาน ฯ ครับ กระผมนายเจษฎา บัวทอง ผมอยากให้ ผอ.ของทุก(นายเจษฎา บัวทอง) กองทุกส่วนราชการซึ่งได้ให้เกียรติเข้าร่วมประชุม ได้มีโอกาสชี้แจงหรือให้ข้อมูล

ที่เกี่ยวกับงานในความรับผิดชอบให้ครบทุกส่วนราชการนะครับ

- งบลงทุนในความรับผิดชอบของกองช่าง หมวดค่าครุภัณฑ์ ตั้งจ่ายเพื่อจัดซื้อตู้เก็บเอกสาร จำนวน 1 ตู้ เป็นเงิน 4,500 บาท แต่ไม่ได้ระบุชนิดหรือขนาด หรือลักษณะให้ทราบ ผมขอให้ได้อธิบายให้ได้รับทราบด้วยครับ

- ท่านประธาน ฯ ครับ เป็นเรื่องเกี่ยวโยงกับญัตติที่ 5.2 คือเรื่องขออนุมัติโอนงบประมาณเพื่อจัดซื้อเต็นท์ จำนวน 4 หลัง ใช้งบประมาณ 100,000 บาท ในโอกาสนี้ผมขอเรียนว่าทุก ๆ ปี จะมีการเช่าเต็นท์ – โต๊ะ – เก้าอี้ ในงานที่เป็นความรับผิดชอบของกองการศึกษาฯ ดังนั้นในวาระนี้ ผมอยากได้ข้อมูลว่าค่าเช่าเต็นท์-โต๊ะ-เก้าอี้ ในแต่ละปีงบประมาณ เฉลี่ยแล้วใช้งบเช่าปีละประมาณเท่าใด ครับ

ประธาน ฯ - เรื่องการขออนุมัติโอนเงินเพื่อจัดซื้อเต็นท์ เป็นเรื่องที่ควรพิจารณาในญัตติ (นายสนิท เรืองเพชร) ที่ 5.2 นะครับ แต่ไม่เป็นไรครับ เป็นการขอทราบข้อมูลเบื้องต้นซึ่งก็เกี่ยวเนื่อง

กับการตั้งงบประมาณรายจ่ายประจำปีด้วย สักครู่จะเชิญ ผอ.กองการศึกษาฯ อธิบายให้ทราบนะครับ

-10-

- โอกาสนี้ ขอเรียนเชิญ ผอ.กองช่างได้ชี้แจงคุณลักษณะของตู้เอกสารก่อนนะครับ

ผอ.กองช่าง - เรียนท่านประธานฯ ท่านนายก ฯ และสมาชิก ฯ ทุกท่านครับ ลักษณะและ(นายวีระ ชูเกื้อ) ขนาดของตู้เก็บเอกสารที่จะจัดซื้อนั้น เป็นตู้เหล็กบานเลื่อน ที่ขนาดความสูง

90 เซนติเมตร ความกว้าง 40 เซนติเมตร ความยาว 120 เซนติเมตร ครับ

ผอ.กองการศึกษา ฯ - เรียนท่านประธาน ฯ สมาชิก ฯ และคณะผู้บริหาร ที่เคารพทุกท่าน

(นายเนติพันธ์ แจ้งจุล) ผมนายเนติพันธ์ แจ้งจุล ผู้อำนวยการกองการศึกษา ฯ ขอชี้แจงค่าใช้จ่าย

เกี่ยวกับการจัดงานวันเด็กแห่งชาติพอสังเขป ดังนี้นะครับ

- เต็นท์ ที่เช่ามาใช้ในงานมีหลายขนาด หลายรูปแบบ ราคาค่าเช่าแตกต่างกัน และราคารวมในการเช่าแต่ละครั้งก็แตกต่างกันนะครับ ขึ้นอยู่กับระยะเวลาหรือจำนวนวันที่เราขอเช่าด้วยนะครับ หากเช่าติดต่อกันหลายๆวัน ราคาก็จะลดลงจากปกติได้

- ตัวอย่าง หากเช่าเต็นท์หลังคาโค้ง ราคาประมาณ 3,000 บาท ต่อวัน ไม่รวมโต๊ะ – เก้าอี้ นะครับ เต็นท์ขนาดเล็ก หากเช่าติดต่อกันหลายวัน เขาคิดอัตราวันละประมาณ 500 บาท หากเช่าเพียง 1 – 2 วัน ค่าเช่าก็จะอยู่ที่ประมาณ หลังละ 1,000 – 1,500 บาท

ฯลฯ

ประธานฯ - ก็พิจารณาต่อไปเรื่อยๆ นะครับ จากแผนงานการศึกษา วัฒนธรรม และ

(นายสนิท เรืองเพชร) นันทนาการ ในหน้าที่ 29 ถึง แผนงานกลางในเอกสารงบประมาณหน้าที่ 32

มีสมาชิกฯ ท่านใด หรือท่านผู้เข้าร่วมประชุม หัวหน้าส่วนราชการ ท่านใดจะอภิปราย หรือชี้แจงเพิ่มเติมไหมครับ

ฯลฯ

ประธาน ฯ - เมื่อไม่มีท่านใดอภิปรายหรือชี้แจงเพิ่มเติมในร่างข้อบัญญัติงบประมาณรายจ่าย

(นายสนิท เรืองเพชร) ในขั้นพิจารณาเพื่อรับหลักการ ผมก็เห็นว่าใช้เวลาพอสมควร

- ผมจะขอให้ท่านสมาชิกฯ ได้ลงมติเลยนะครับ

- สมาชิกฯ ท่านใดเห็นควรรับหลักการแห่งร่างข้อบัญญัติฉบับนี้ โปรดยกมือขึ้น

- เห็นควรรับหลักการกันทุกท่านนะครับ

**มติที่ประชุม** - รับหลักการแห่งร่างข้อบัญญัติงบประมาณรายจ่ายประจำปีงบประมาณ

พ.ศ.2561 ด้วยคะแนนเสียงเอกฉันท์

ประธาน ฯ - เพื่อเตรียมการประชุมต่อในวาระที่ 2 และวาระที่ 3 ในขั้นตอนต่อไปขอให้(นายสนิท เรืองเพชร) ท่านสมาชิก ฯ เสนอและลงมติว่าจะให้มีคณะกรรมแปรญัตติ จำนวนกี่ท่าน

ขอเชิญเสนอครับ

สมาชิก ฯ - ท่านประธานและท่านสมาชิก ฯ ครับ ผมนายภิญโญ หนูมาก สมาชิก ฯ

(นายภิญโญ หนูมาก) หมู่ที่ 11 ผมขอเสนอให้ตั้งคณะกรรมการแปรญัตติ จำนวน 3 ท่าน ครับ

ประธาน ฯ - สมาชิก ฯ ท่านอื่นละครับ มีความเห็นว่าจะให้ตั้งคณะกรรมการแปรญัตติ

(นายสนิท เรืองเพชร) กี่คน ครับ

ฯลฯ

**มติที่ประชุม** - เห็นควรให้ตั้งคณะกรรมการแปรญัตติ จำนวน 3 คน

-11-

ประธาน ฯ - จะให้สมาชิก ฯ ท่านใดเป็นกรรมการแปรญัตติบ้าง ขอให้เสนอชื่อมา พร้อมทั้ง(นายสนิท เรืองเพชร) ขอให้มีผู้รับรองการเสนอชื่อไม่น้อยกว่า 2 ท่าน นะครับ

สมาชิก ฯ - เรียนท่านประธาน ฯ ครับ กระผมนายโกวิท สงชู สมาชิก ฯ หมู่ที่ 1 ผมขอ

(นายโกวิท สงชู) เสนอชื่อนายภิญโญ หนูมาก เป็นกรรมการแปรญัตติ ครับ

ประธาน ฯ - ครับ มีผู้รับรองถูกต้อง นะครับ

(นายสนิท เรืองเพชร)

สมาชิก ฯ - กระผมนายวิรัตน์ พงศาปาน ขอเสนอชื่อนายจำรัส สังข์หนู ครับ

(นายวิรัตน์ พงศาปาน) ขอผู้รับรองด้วยครับ

ประธาน ฯ - มีผู้รับรองครบจำนวนนะครับ

(นายสนิท เรืองเพชร)

สมาชิก ฯ - เรียนท่านประธาน ฯ ครับ กระผมนายจำรัส สังข์หนู ผมขอเสนอชื่อ

(นายจำรัส สังข์หนู) นายมานิตย์ อ่อนทอง เป็นกรรมการแปรญัตติ ครับ

ประธาน ฯ - ครับ มีผู้รับรอง จำนวน 2 ท่าน ถูกต้องนะครับ

(นายสนิท เรืองเพชร) - มีสมาชิก ฯ จะเสนอท่านอื่น ๆ อีกไหมครับ

- หากไม่มีการเสนอชื่อมากกว่า 3 ท่าน ก็ถือว่าทั้ง 3 ท่าน ได้รับการยอมรับให้

เป็นคณะกรรมการแปรญัตตินะครับ

**มติที่ประชุม** - เห็นควรตั้งคณะกรรมการแปรญัตติ จำนวน 3 คน ประกอบด้วย

1. นายภิญโญ หนูมาก 2. นายจำรัส สังข์หนู 3. นายมานิตย์ อ่อนทอง

ประธาน ฯ - สำหรับการประชุมคณะกรรมการแปรญัตติ ครั้งแรก ทางเลขานุการสภา ฯ

(นายสนิท เรืองเพชร) จะเป็นผู้นัดประชุมนะครับ

- การประชุมครั้งแรก ก็เพื่อให้กรรมการ ฯ เลือกกันเองให้มีประธานกรรมการ

1 คน และเลขานุการ 1 คน

เลขานุการสภา ฯ - ท่านสมาชิก ฯ ผู้ที่ได้รับการเลือกให้ทำหน้าที่เป็นกรรมการแปรญัตติ ทั้ง 3

(นายเอกชัย รักปาน) ท่านครับ

- ผมขอนัดประชุมคณะกรรมการแปรญัตติ ครั้งแรก หลังจากการประชุมสภาฯ

ในวันนี้เสร็จลงนะครับ

ประธาน ฯ - ระยะเวลาในการยื่นเสนอคำขอแปรญัตติ จะกำหนดกี่วันครับ

(นายสนิท เรืองเพชร)

สมาชิก ฯ - กราบเรียนท่านประธาน ฯ และท่านสมาชิก ครับ ผมขอเสนอให้กำหนด

(นายเจษฎา บัวทอง) ระยะเวลาในการยื่นคำขอแปรญัตติ จำนวน 3 วัน คือ วันที่ 9 – 11 สิงหาคม

ครับ

ฯลฯ

-12-

**มติที่ประชุม** - เห็นควรให้ยื่นเสนอคำขอแปรญัตติภายในเวลาไม่เกิน 16.30 น.

ของวันที่ 11 สิงหาคม 2560

ประธาน ฯ - สภา ฯ จะกำหนดให้คณะกรรมการแปรญัตติ ดำเนินการประชุมพิจารณาให้

(นายสนิท เรืองเพชร) แล้วเสร็จในวันไหน-เวลาใด ครับ

สมาชิก ฯ - ผมขอเสนอให้คณะกรรมการแปรญัตติดำเนินการประชุมและพิจารณาให้แล้ว

(นายณรงค์ สงวนทอง) เสร็จภายในวันที่ 16 สิงหาคม ครับ

ประธาน ฯ - สมาชิกฯ ท่านอื่นมีความเห็นแตกต่างจากที่คุณณรงค์ เสนอไหมครับ

(นายสนิท เรืองเพชร)

ฯลฯ

**มติที่ประชุม** - เห็นควรให้คณะกรรมการแปรญัตติพิจารณาให้แล้วเสร็จภายในวันที่ 16

สิงหาคม 2560

ประธาน ฯ - การดำเนินการในขั้นตอนต่อไปขอให้เป็นไปตามที่สภา ฯ กำหนดนะครับ

(นายสนิท เรืองเพชร) สำหรับการประชุมเพื่อพิจารณาร่างข้อบัญญัติงบประมาณรายจ่ายฉบับนี้

ในวาระที่ 2 และ 3 รวมทั้งญัตติอื่นๆ ที่คงเหลืออยู่ ผมขอนัดประชุมครั้ง

ต่อไปในวันที่ 23 สิงหาคม 2560 เวลา 14.00 น. นะครับ สำหรับผู้ที่ไม่ได้เข้าประชุมผมจะแจ้งเป็นหนังสือ

ให้ทราบต่อไป

ฯลฯ

**ระเบียบวาระที่ 6** เรื่องอื่นๆ

ประธาน ฯ - ขอปรึกษาหารืออีกครั้งนะครับ สำหรับการแสดงความยินดีกับนักกีฬา-กรีฑา

(นายสนิท เรืองเพชร) ของตำบลปันแต ทั้งที่ได้รับเหรียญรางวัลและที่ไม่ได้รับเหรียญรางวัล ผมได้ปรึกษากับผู้อำนวยการกองศึกษา ฯ และท่านนายก ฯ ในเบื้องต้นแล้ว มี

ความเห็นร่วมกันว่าน่าที่จะจัดงานเล็กๆ น้อย ๆ เพื่อขวัญและกำลังใจแก่นักกีฬา-กรีฑา ของเราทุกคนที่เข้าร่วม

แข่งขันกีฬา – กรีฑา ประจำปีของจังหวัดพัทลุง

ฯลฯ

สมาชิก ฯ - เรียนท่านประธาน ฯ ผ่านไปยังท่านนายก ฯ นะค่ะ เรื่องของการก่อสร้างถนน

(นางสาวจริยา แก้วนพรัตน์) คสล. สายห้วยสุวรรณ เชื่อมต่อกับเขตพื้นที่เทศบาลตำบลแหลมโตนดไม่ทราบ

มีความคืบหน้าไปอย่างไรแล้ว พี่น้องประชาชนชาวป่ายูงฝากสอบถามมานะค่ะ

นายก ฯ - เรียนท่านประธาน ฯ และสมาชิก ฯ ทุกท่านครบ ในส่วนของโครงการเงิน

(นายสาโรจน์ บุญเรืองขาว) สมทบ ระหว่าง อบต.ปันแตกับเงินของรัฐบาลตามนโยบายประชารัฐ ที่จะ

ก่อสร้าง ถนน คสล. สายห้วยสุวรรณ เชื่อมต่อกับเขตเทศบาลตำบลแหลมโตนด

ซึ่งตั้งงบประมาณโดยการจ่ายขากเงินสะสมของ อบต.ปันแต ห้าแสนกว่าบาท รวมกับเงินของรัฐบาล ห้าแสนกว่าบาท ด้วย รวมเป็นเงินหนึ่งล้านกว่าบาท ดังที่ทุกท่านรับทราบแล้วนั้น ขอเรียนว่าเนื่องจากเอกสารที่ส่วนกลางอนุมัติงบประมาณมามีข้อผิดพลาด ทาง อบต.ของเราได้ส่งเรื่องไปเพื่อให้แก้ไขใหม่ ให้ตรงกับรายละเอียดโครงการที่ อบต.ของเราเสนอไป ผมทราบว่าวันนี้ได้ดำเนินการเรียบร้อยแล้ว คงได้เริ่มดำเนินการจัดซื้อ-จัดจ้างในเร็ววันนี้แน่นอนครับ

-13-

สมาชิก ฯ - ผมขอฝากนายก ฯ สอบถามไปยังหน่วยงานกรมทรัพย์ ที่ได้มาสำรวจพื้นที่ที่จะ(นายณรงค์ สงวนทอง) ขุดเจาะบ่อบาดาลในพื้นที่บ้านเขากลาง หมู่ที่ 13 ตำบลปันแต

- ขณะนี้ใกล้สิ้นปีงบประมาณแล้ว ยังไม่ได้ดำเนินการ และผมได้ข่าวว่าข้อมูลผิดเพี้ยนอยู่ด้วยครับ คือ ระบุว่าขุดบ่อน้ำบาดาลในพื้นที่บ้านเขากลาง แต่ระบุหมู่บ้านเป็นหมู่ที่ 12 นะครับ

ฯลฯ

สมาชิก ฯ - เรียนท่านประธาน ฯ ท่านนายกฯ และเพื่อนสมาชิกฯ นะค่ะ คือทางหมู่บ้าน

(นางสาวจริยา แก้วนพรัตน์) หมู่ที่ 3 ซึ่งเป็นที่ตั้งของกลุ่มวิสาหกิจชุมชนผลิตปุ๋ยของตำบลปันแต จะส่งผล

งานเข้าร่วมโครงการประชารัฐสีชมพูของธนาคารออมสิน ดังนั้นจึงใครขอความ

อนุเคราะห์รถกระเช้าของ อบต. ได้ช่วยอำนวยความสะดวกให้พี่น้องประชาชนที่จะมาช่วยกันตัดแต่งกิ่งไม้บริเวณ

นั้นด้วย ฯ

- อีกเส้นทางหนึ่งที่จะขอช่วยให้นำรถกระเช้าไปช่วยดำเนินการด้วย ก็คีอ

ถนนสายห้วยสุวรรณ นะค่ะ ฯ

สมาชิก ฯ - เรียนท่านประธาน ฯ ไปถึงท่านนายก ฯ นะครับ เมื่อเช้านี้มีพี่น้องเกษตรกร

(นายเจษฎา บัวทอง) ที่จะไปทำการเกษตรในพื้นที่ หมู่ที่ 7 ขอฝากมาว่าให้ อบต.ปันแต

ช่วยฝังลูกท่อผ่านทางไปทำการเกษตรให้สะดวกขึ้นด้วยนะครับ ฯ

- มีอีกกรณีหนึ่งครับ ผมถูกท้วงติงมาหลายครั้งแล้วนะครับ เรื่องขอให้ปรับปรุง

ท่อระบายน้ำสายซอยรุ่งโรจน์ หมู่ที่ 9 ครับ

ฯลฯ

**เลิกประชุมเวลา 16.40 น.**

(ลงชื่อ) บันทึกการประชุม

(นายเอกชัย รักปาน)

เลขานุการสภา อบต.ปันแต

**รายงานการประชุมสภา อบต.ปันแต**

**สมัยสามัญ สมัยที่ 3 ประจำปี พ.ศ. 2560 (ครั้งที่ 2)**

**วันที่ 23 สิงหาคม 2560**

**ณ ห้องประชุมสภาองค์การบริหารส่วนตำบลปันแต**

|  |  |  |  |  |
| --- | --- | --- | --- | --- |
| **ที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  1  2  3 | **ผู้มาประชุม**  นายสนิท เรืองเพชร  นายถาวร ยอดกลิ่น  นายโกวิท สงชู  นายเยื้อง หนูคง  นายโสภณ อภัยรัตน์  นายสุทัศน์ หนูจีนเส้ง  นางสาวจริยา แก้วนพรัตน์  นายสมบัติ ขำนุ้ย  นายสมพล ทองโอน  นายพฤติพงค์ เส้งเอียด  นายวิรัตน์ พงศาปาน  นายอรัญ ชูปาน  นายคล่อง ทองเย็น  นายเฉลิม นาคเกลี้ยง  นายคำนึง ขุนณรงค์  นายธนโชติ ฤทธิรงค์  นายเจษฎา บัวทอง  นายอติชาติ อภัยรัตน์  นางสุพาณี เกื้อชู  นางสุภาวดี คงไข่ศรี  นายภิญโญ หนูมาก  นางขวัญเรือน แก่นทอง  นายจำรัส สังข์หนู  นายมานิตย์ อ่อนทอง  นายณรงค์ สงวนทอง  นายสมปอง หลักไชย    **ผู้เข้าร่วมประชุม**  นายเอกชัย รักปาน  นายพันธทิพย์ ศรีเงิน  นายสมโชติ เพชรจันทร์ | ประธานสภา ฯ  รองประธานสภาฯ  ส.อบต. ม.1  ส.อบต. ม.1  ส.อบต. ม.2  ส.อบต. ม.3  ส.อบต. ม.3  ส.อบต. ม4  ส.อบต. ม.4  ส.อบต. ม.5  ส.อบต. ม.6  ส.อบต. ม.6  ส.อบต. ม.7  ส.อบต. ม.7  ส.อบต. ม.8  ส.อบต. ม.8  ส.อบต. ม.9  ส.อบต. ม.9  ส.อบต. ม.10  ส.อบต. ม.10  ส.อบต. ม.11  ส.อบต. ม.11  ส.อบต. ม.12  ส.อบต. ม.12  ส.อบต. ม.13  ส.อบต. ม.13  เลขานุการสภาฯ  รองนายก  รองนายก | สนิท เรืองเพชร  ถาวร ยอดกลิ่น  **- ลาการประชุม -**  เยื้อง หนูคง  โสภณ อภัยรัตน์  สุทัศน์ หนูจีนเส้ง  **- ลาการประชุม -**  สมบัติ ขำนุ้ย  สมพล ทองโอน  พฤติพงค์ เส้งเอียด  วิรัตน์ พงศาปาน  **- ลาการประชุม -**  **- ลาการประชุม -**  เฉลิม นาคเกลี้ยง  **- ลาการประชุม -**  ธนโชติ ฤทธิรงค์  **-ลาการประชุม-**  **-ลาการประชุม-**  สุพาณี เกื้อชู  สุภาวดี คงไข่ศรี  ภิญโญ หนูมาก  ขวัญเรือน แก่นทอง  จำรัส สังข์หนู  มานิตย์ อ่อนทอง  ณรงค์ สงวนทอง  สมปอง หลักไชย  เอกชัย รักปาน  พันธทิพย์ ศรีเงิน  สมโชติ เพชรจันทร์ |  |

**-2-**

**เริ่มประชุมเวลา 14.20 น.**

- สมาชิกฯ ครบองค์ประชุม ประธานสภา ฯ (นายสนิท เรืองเพชร) ขึ้นทำหน้าที่เป็นประธานในที่ประชุม แล้วดำเนินการประชุมสภาฯ ตามระเบียบวาระดังต่อไปนี้

**ระเบียบวาระที่ 1** **เรื่องที่ประธานจะแจ้งต่อที่ประชุม**

- ไม่มี

**ระเบียบวาระที่ 2** **เรื่องรับรองรายงานการประชุม**

- ไม่มี

**ระเบียบวาระที่ 3** **กระทู้ถาม**

- ไม่มี

**ระเบียบวาระที่ 4** **เรื่องที่คณะกรรมการที่สภาฯ ตั้งขึ้นพิจารณาเสร็จแล้ว**

ประธาน ฯ - คณะกรรมการแปรญัตติร่างข้อบัญญัติงบประมาณรายจ่ายประจำปี

(นายสนิท เรืองเพชร) งบประมาณ พ.ศ. 2561 ได้รายงานผลการประชุมคณะกรรมการ ฯ ให้กระผม

ในฐานะประธานสภา ฯ ได้รับทราบแล้วโดยจัดส่งบันทึกข้อความมาเมื่อวันที่ 16สิงหาคม ท่านสมาชิก ฯ ครับ ในกำหนดระยะเวลาที่ให้สมาชิก ฯ ยื่นคำขอแปรญัตติ คือ ตั้งแต่วันที่ 9 – 11 สิงหาคม ที่ผ่านมานี้ ปรากฏว่าไม่มีสมาชิก ฯ ท่านใด ยื่นความประสงค์จะขอแปรญัตติแห่งร่างข้อบัญญัติ ฯ นะครับ

- ในโอกาสนี้ ผมขอเรียนเชิญท่านประธานคณะกรรมการแปรญัตติ คือ

คุณภิญโญ หนูมาก ได้แจ้งรายงานผลการพิจารณา ให้ท่านสมาชิก ฯ ได้รับทราบและพิจารณาต่อไปนะครับ

ประธานคระกรรมการแปรญัตติ ฯ - กราบเรียนท่านประธานสภา ฯ ที่เคารพ ท่านสมาชิกสภาองค์การบริหารส่วน(นายภิญโญ หนูมาก) ตำบลปันแตทุกท่านครับ คณะกรรมการแปรญัตติร่างข้อบัญญัติงบประมาณ

รายจ่ายประจำปีงบประมาณ พ.ศ. 2561 ซึ่งสภาฯ มีมติแต่งตั้งขึ้นจำนวน 3 คน โดยมีผมเป็นประธานกรรมการ ฯ ได้นัดประชุมเพื่อพิจารณาร่างข้อบัญญัติงบประมาณรายจ่ายประจำปีฉบับนี้ ในวันที่ 16 สิงหาคม 2560 ตั้งแต่เวลา 09.00 น. ทั้งนี้ก่อนการประชุมทางกระผมในนามของประธานคณะกรรมการแปรญัตติ ได้ส่งหนังสือแจ้งเวียนไปให้ท่านสมาชิก ฯ ผู้บริหาร และผู้ที่เกี่ยวข้องได้รับทราบก่อนล่วงหน้าแล้ว ตามหนังสือส่งลงวันที่ 11 สิงหาคม 2560

- ท่านประธาน ฯ และท่านสมาชิก ฯ ที่เคารพครับ ขอเรียนเพื่อทราบว่าตั้งแต่วันที่ 9 – 11 สิงหาคม ตามที่สภา ฯ กำหนดให้เป็นระยะเวลาในการยื่นเสนอคำขอแปรญัตติแห่งร่างข้อบัญญัติงบประมาณรายจ่ายประจำปี พ.ศ. 2561 ปรากฏว่าไม่มีท่านสมาชิก ฯ ท่านใดมายื่นเสนอคำขอแปรญัตติ ฯ นะครับ

- ในส่วนของคณะกรรมการแปรญัตติเอง ก็ได้พิจารณาทบทวนเนื้อหาสาระแห่งร่างข้อบัญญัติฉบับนี้อย่างละเอียดรอบคอบแล้ว มีมติเป็นเอกฉันท์ครับว่าให้คงไว้ซึ่งร่างข้อบัญญัติฉบับร่างที่สภา ฯมีมติรับหลักการไว้ทั้งหมด โดยไม่มีการแก้ไขหรือขอเพิ่มเติมเนื้อหาสาระแต่อย่างใด ครับ

ฯลฯ

ประธาน ฯ - ท่านสมาชิก ฯ ครับ ท่านได้รับทราบผลการประชุมพิจารณาแปรญัตติร่าง

(นายสนิท เรืองเพชร) ข้อบัญญัติงบประมาณรายจ่ายประจำปีงบประมาณ พ.ศ. 2561 จากท่านประธาน คณะกรรมการแปรญัตติแล้วนะครับ

- มีท่านใดจะพูดคุยอะไรบ้างไหมครับ

ฯลฯ

-3-

**มติที่ประชุม**  - รับทราบ

**ระเบียบวาระที่ 5** เรื่องที่เสนอใหม่

5.1 ญัตติร่างข้อบัญญัติงบประมาณรายจ่ายประจำปีงบประมาณ พ.ศ. 2561

(วาระที่ 2 และ 3)

ประธาน ฯ - ท่านสมาชิก ฯ และท่านผู้บริหาร ฯ ได้รับทราบแล้วนะครับว่าไม่มีสมาชิก ฯ (นายสนิท เรืองเพชร) ท่านใดยื่นเสนอคำขอแปรญัตติแห่งร่างข้อบัญญัติงบประมาณรายจ่ายประจำปี

งบประมาณ พ.ศ. 2561 ตามระยะเวลาที่สภา ฯ กำหนด คือในวันที่ 9 – 11

สิงหาคม

- ดังนั้น การพิจารณาในวาระที่ 2 นี้ ก็จะไม่มีการอภิปรายกันในที่ประชุมอีก

นะครับ แต่หากสมาชิก ฯ หรือผู้เกี่ยวข้องท่านใด จะพูดคุยสักเล็กน้อยก็คงจะได้นะครับ อย่างที่ได้รับทราบแล้วว่าทางคณะกรรมการแปรญัตติเอง ก็ไม่ได้มีการแก้ไขหรือเพิ่มเติม เนื้อหาสาระแห่งรางข้อบัญญัติงบประมาณรายจ่ายประจำปีฉบับนี้ ผมในฐานะประธานสภา ฯ และทำหน้าที่เป็นประธาน ฯ ในที่ประชุมในระเบียบวาระนี้ ก็ต้องขอกระชับเวลาในการประชุม โดยจะขอมติจากท่านสมาชิกสภาองค์การบริหารส่วนตำบลปันแตทุกท่าน ว่าเห็นด้วยกับความเห็นหรือมติของคณะกรรมการแปรญัตติหรือไม่

- คณะกรรมการแปรญัตติมีความเห็นเป็นเอกฉันท์ว่าให้คงไว้ซึ่งร่างข้อบัญญัติฉบับเดิมทั้งหมด นะครับ

- ผมขอมติจากท่านสมาชิก ฯ นะครับ

- สมาชิก ฯ ท่านใดเห็นว่าควรให้คงไว้ตามร่างเดิมแห่งร่างข้อบัญญัติ ฯ ทั้งหมด

ตามความเห็นของคณะกรรมการแปรญัตติ โปรดยกมือครับ

- มติเป็นเอกฉันท์นะครับ สมาชิก ฯ ทุกท่านเห็นควรให้คงไว้ตามร่างเดิมทั้งหมด

**มติที่ประชุม** - เห็นควรให้คงไว้ตามร่างเดิม ด้วยคะแนนเสียงเอกฉันท์

ประธาน ฯ - ก่อนที่จะขอมติเห็นชอบ หรือไม่เห็นชอบร่างข้อบัญญัติงบประมาณรายจ่าย

(นายสนิท เรืองเพชร) ฉบับนี้ เพื่อให้โอกาสท่านสมาชิก ฯ ได้พิจารณาทบทวนในการตัดสินใจลงมติ

ในวาระที่ 3 ผมขอพักการประชุมประมาณ 10 นาทีครับ

**- เริ่มประชุมต่อเวลา 14.30 น.**

ประธาน ฯ - ท่านสมาชิก ฯ เข้าห้องประชุมครบองค์ประชุมแล้วนะครับ ทุกท่านคงตัดสินใจ

(นายสนิท เรืองเพชร) ดีแล้วนะครับ ว่าจะให้ความเห็นชอบให้ใช้ร่างข้อบัญญัติงบประมาณรายจ่าย

ประจำปี ฉบับนี้หรือไม่

- เมื่อท่านสมาชิก ฯ พร้อมแล้ว ผมในฐานะประธานในที่ประชุมจะขอมตินะครับ

- สมาชิก ฯ ท่านใดเห็นชอบให้ใช้ร่างข้อบัญญัติงบประมาณรายจ่ายประจำปี

งบประมาณ พ.ศ. 2561 โปรดยกมือ ครับ

- ท่านสมาชิก ฯ ให้ความเห็นชอบกันทุกท่านนะครับ ไม่มีผู้งดออกเสียงหรือไม่ให้ความเห็นชอบนะครับ

-4-

**มติที่ประชุม** - เห็นชอบให้ใช้เป็นข้อบัญญัติงบประมาณรายจ่ายประจำปีงบประมาณ พ.ศ. 2561

- คะแนนเสียงเอกฉันท์

5.2 ญัตติขออนุมัติโอนงบประมาณรายจ่าย ตั้งจ่ายรายการใหม่ ประจำปี

งบประมาณ พ.ศ. 2560

ประธาน ฯ - ท่านสมาชิก ฯ ครับ ในการเสนอญัตติตามที่ระบุไว้ในระเบียบวาระการประชุม

(นายสนิท เรืองเพชร) ในวันนี้ ซึ่งเป็นการประชุมครั้งที่ 2 ของสมัยสามัญ ประจำปี พ.ศ. 2560

สมัยที่ 3 ทางท่านนายก ฯ ได้บันทึกหนังสือมอบหมายให้ท่านรองนายก ฯ

(นายสมโชติ เพชรจันทร์) เป็นผู้เสนอญัตติต่อที่ประชุมสภา ฯ นะครับ เนื่องจาก

จากท่านนายก ฯ มีภารกิจต้องเข้าร่วมโครงการของธนาคาร ธกส. ที่จังหวัดพังงา ดังนั้นในระเบียบวาระที่ 5.2 เรื่อง

ญัตติขอโอนงบประมาณไปตั้งจ่ายรายการใหม่ ประจำปีงบประมาณ พ.ศ. 2560 จึงขอเรียนเชิญท่านรองนายก ฯ

นายสมโชติ เพชรจันทร์ ได้เสนอญัตติต่อที่ประชุมสภา ฯ นะครับ

รองนายก ฯ - กราบเรียนท่านประธานสภา ฯ และสมาชิกสภา ฯ ทุกท่านครับ

(นายสมโชติ เพชรจันทร์) กระผมนายสมโชติ เพชรจันทร์ รองนายก อบต.ปันแต ผมได้รับมอบหมายจาก

ท่านนายก ฯ ให้นำเสนอญัตติแทน ในวันนี้ จำนวน 2 ญัตตินะครับ

- สำหรับญัตติแรกนี้ เป็นญัตติขออนุมัติต่อสภาฯ เพื่อขอโอนเงินงบประมาณ

รายจ่ายประจำปีงบประมาณ พ.ศ. 2560 เพื่อตั้งจ่ายเป็นรายการใหม่ แผนงานบริหารทั่วไป งานบริหารงานทั่วไป

งบลงทุน ในหมวดค่าครุภัณฑ์ ประเภทรายจ่ายค่าครุภัณฑ์อื่น รายการจัดซื้อเต็นท์ ในวงเงินงบประมาณ 100,000 บาท เพื่อจ่ายเป็นค่าจัดซื้อเต็นท์ จำนวน 4 หลัง ขนาดกว้าง 5 เมตร ยาว 8 เมตร เสาสูง 2.50 เมตร ชนิดหลังคาโค้ง ราคาตามท้องตลาดนะครับ เนื่องจากไม่มีกำหนดไว้ในบัญชีมาตรฐานครุภัณฑ์

- โดยขออนุมัติโอนลดจากแผนงานบริหารทั่วไป งานบริหารงานทั่วไป หมวดเงินเดือน ประเภทรายจ่ายเงินเดือนพนักงาน ตั้งจ่ายไว้ 2,561,280 บาท งบประมาณเหลือก่อนโอน 703,440 บาท ขออนุมัติลดครั้งนี้ เป็นเงินจำนวน 100,000 บาท จะมีงบประมาณคงเหลือหลังโอน จำนวน 603,440 บาท ซึ่งคาดว่างบประมาณที่คงเหลือจะเพียงพอในการใช้จ่ายสำหรับปีงบประมาณ 2560 แน่นอน

- ส่วนเหตุผลความจำเป็น เป็นดังนี้ครับ สำนักงานปลัด ฯ มีความจำเป็นในการจัดซื้อเต็นท์เพื่อใช้ในการจัดกิจกรรมต่างๆ รวมทั้งความจำเป็นของกองการศึกษา ฯ ที่ต้องจัดกิจกรรมกีฬาและวัฒนธรรมต่างๆ ด้วย

- ซึ่งจากการสำรวจงบประมาณ ปรากฏว่ามีค่าใช้จ่ายบางรายการที่มีงบประมาณเหลือจ่าย ดังนั้นเพื่อให้การจัดกิจกรรมต่าง ๆ มีความคล่องตัวและเป็นไปตามอำนาจหน้าที่ขององค์กรปกครองส่วนท้องถิ่น นายกองค์การบริหารส่วนตำบลปันแต จึงขออนุมัติโอนงบประมาณตามรายละเอียดดังกล่าวข้างต้นครับ

ฯลฯ

ประธาน ฯ - ท่านสมาชิก ฯ มีความเห็นในเรื่องนี้อย่างไรบ้างครับ

(นายสนิท เรืองเพชร)

-5-

สมาชิก ฯ - กราบเรียนท่านประธาน ฯ ที่เคารพ กระผมนายณรงค์ สงวนทอง กระผมเห็น

(นายณรงค์ สงวนทอง) ด้วยในการขออนุมัติโอนงบประมาณที่เหลือจ่ายไปตั้งจ่ายรายการใหม่ เพื่อจัดซื้อ

เต็นท์ เพื่อใช้ในกิจการหรือกิจกรรมต่าง ๆ ของ อบต.

- แต่อยากทราบว่า หากจะขอใช้ในนามของหมู่บ้าน หรือชุมชนต่าง ๆ ภายในเขตบริการของ อบต.ปันแต ซึ่งเป็นงานที่เป็นส่วนรวมจะใช้ได้ไหมครับ

ฯลฯ

สมาชิก ฯ - เรียนท่านประธาน ฯ ครับ กระผมนายสุทัศน์ หนูจีนเส้ง สมาชิก ฯ หมู่ที่ 3

(นายสุทัศน์ หนูจีนเส้ง) ขอทบทวนการชี้แจงญัตติอีกครั้งนะครับ คือสงสัยว่ามีการตั้งจ่ายเพื่อจัดซื้อเต็นท์

เพียงอย่างเดียว โดยไม่มีโต๊ะ – เก้าอี้ ใช่ไหมครับ

ประธาน ฯ - ขอเรียนเชิญท่านรองนายก ฯ ได้ช่วยอธิบายอีกครั้ง ครับ

(นายสนิท เรืองเพชร)

รองนายก ฯ - เรียนท่านประธาน ฯ ครับ งบประมาณที่ขออนุมัติโอนตั้งจ่ายรายการใหม่

(นายสมโชติ เพชรจันทร์) ในวงเงิน 100,000 บาท นั้น จะใช้เพื่อจัดซื้อเต็นท์อย่างเดียวนะครับ ไม่มีโต๊ะ

เก้าอี้ นะครับ

- ในส่วนของวัตถุประสงค์ของการจัดซื้อเต็นท์ ก็เพื่อใช้ในกิจการของ อบต.

เป็นหลักนะครับ ทั้งกิจกรรมการกีฬาและการจัดกิจกรรมอื่นๆ รวมทั้งอาจให้การสนับสนุนในการดำเนินกิจกรรมที่เป็นลักษณะของส่วนรวมของหมู่บ้าน-ชุมชน วัด โรงเรียน เป็นต้น ฯ

ฯลฯ

ประธาน ฯ - สมาชิก ฯ คงเข้าใจเพิ่มขึ้นนะครับ

(นายสนิท เรืองเพชร) - มีสมาชิก ฯ ท่านใดจะอภิปรายเพิ่มเติมไหมครับ

- หากไม่มีใครขออภิปรายต่อ ผมจะขอมติจากที่ประชุมนะครับ

**มติที่ประชุม** - อนุมัติให้โอนงบประมาณ ดังนี้

1. โอนตั้งจ่ายรายการใหม่ รายการจัดซื้อเต็นท์ จำนวน 4 หลัง งบประมาณ 100,000 บาท
2. โอนลดหมวดเงินเดือน (แผนงานบริหารทั่วไป) ประเภทรายจ่ายเงินเดือนพนักงาน จำนวน 100,000 บาท

- คะแนนเสียงเอกฉันท์

5.3 ญัตติขออนุมัติจำหน่ายหนี้สูญภาษีบำรุงท้องที่และภาษีโรงเรือนและที่ดิน

ปีงบประมาณ พ.ศ. 2548

ประธาน ฯ - ญัตตินี้เป็นญัตติซึ่งสภา ฯ ต้องได้พิจารณาเป็นประจำทุกปีนะครับ เนื่องจาก

(นายสนิท เรืองเพชร) หากมีหนี้ค้างชำระเกินกว่า 10 ปี ในประเภทหนี้ค้างชำระภาษีบำรุงท้องที่ และ

หนี้ค้างชำระภาษีโรงเรือนและที่ดิน ท่านสมาชิก ฯ คงเข้าใจนะครับเหตุที่ต้องมีหนี้ค้างชำระ ทาง ผอ.กองคลัง ได้อธิบายให้พวกเราทราบอยู่อย่างต่อเนื่องมาตลอด ฯ

- ในระเบียบวารที่ 5.3 นี้ ก็เช่นกันนะครับ ท่านนายก ฯ ได้มอบหมายให้ท่านรองนายก ฯ นายสมโชติ เพชรจันทร์ เป็นผู้เสนอญัตติแทนท่านนายกฯ นะครับ

-6-

ขอเชิญท่านรองนายก ฯ ได้นำเสนอต่อที่ประชุมเพื่อพิจารณาต่อไปนะครับ

รองนายก ฯ - เรียนท่านประธาน ฯ และท่านสมาชิก ฯ ครับ กระผมนายสมโชติ เพชรจันทร์

(นายสมโชติ เพชรจันทร์) รองนายกองค์การบริหารส่วนตำบลปันแต กระผมได้รับมอบหมายจากท่านนายก

ให้เป็นผู้แทนในการเสนอญัตตินี้ต่อสภา ฯ ครับ

- นายกองค์การบริหารส่วนตำบลปันแต ขอเสนอญัตติต่อสภาองค์การบริหารส่วนตำบลปันแต เพื่อขออนุมัติจำหน่ายหนี้สูญ ของปีงบประมาณ พ.ศ. 2548 ที่ค้างชำระเกินกว่า 10 ปี ประกอบด้วยภาษีบำรุงท้องที่ จำนวน 46 ราย เป็นเงิน 1,927 บาท และภาษีโรงเรือนและที่ดิน จำนวน 18 ราย

เป็นเงิน 2,489 บาท

- ท่านสมาชิก ฯ ที่เคารพครับ ตามหลักเกณฑ์การจำหน่ายหนี้สูญ การลดยอดลูกหนี้ค้างชำระและวิธีการบันทึกบัญชีขององค์กรปกครองส่วนท้องถิ่น กระทรวงมหาดไทยกำหนดไว้ว่า ต้องได้รับความเห็นชอบจากผู้บริหารท้องถิ่น และต้องได้รับการอนุมัติจากที่ประชุมสภาท้องถิ่น เพื่อจำหน่ายเป็นหนี้สูญและเสนอให้ผู้ว่าราชการจังหวัดพิจารณาเพื่อจำหน่ายออกจากทะเบียนต่อไป

- ดังนั้น เพื่อให้การจำหน่ายหนี้สูญประเภทภาษีบำรุงท้องที่และภาษีโรงเรือนและที่ดิน สำหรับปีงบประมาณ พ.ศ. 2548 ซึ่งค้างชำระเกินกว่า 10 ปี ขององค์การบริหารส่วนตำบลปันแตเป็นไปด้วยความเรียบร้อยและถูกต้อง ตามหลักเกณฑ์การจำหน่ายหนี้สูญ การลดยอดลูกหนี้ค้างชำระและวิธีการบันทึกบัญชีขององค์กรปกครองส่วนท้องถิ่น นายกองค์การบริหารส่วนตำบลปันแต จึงขอเสนอญัตติต่อสภา ฯ เพื่อขออนุมัติให้จำหน่ายเป็นหนี้สูญต่อไปตามขั้นตอนครับ

ประธาน ฯ - เอกสารประกอบการขออนุมัติจำหน่ายหนี้สูญของกองคลัง ระบุว่าได้มีการ(นายสนิท เรืองเพชร) เร่งรัดติดตามทวงหนี้มาตลอด เป็นจำนวนหลายครั้งแล้ว แต่ไม้สามารถจัดเก็บ

ได้ ซึ่งในการปฏิบัติงานของเจ้าหน้าที่จัดเก็บรายได้ ได้สรุปว่าพบปัญหาและอุปสรรคในการจัดเก็บดังนี้ครับ

1. เจ้าของทรัพย์สินไม่ยืนแบบ หรือเสียภาษีภายในเวลาที่กำหนด โดยละเลย

เฉยเมย ไม่ให้ความสำคัญ

2. มีการเปลี่ยนแปลงเจ้าของทรัพย์สินในระหว่างปี เช่น การซื้อขายหรือโอนมรดก โดยทางสำนักงานที่ดิน และเจ้าของที่ดินไม่แจ้งให้ อบต. ทราบ

3. ในส่วนของภาษีโรงเรือนและที่ดิน ปัญหาในการจัดเก็บโดยมากจะมีการเลิกกิจการในระหว่างปี และไม่ได้แจ้งให้งานการจัดเก็บของกองคลังได้รับทราบ

ฯลฯ

สมาชิก ฯ - เรียนท่านประธาน ฯ ที่เคารพ กระผมนายวิรัตน์ พงศาปาน สมาชิก ฯ หมู่ที่ 6

(นายวิรัตน์ พงศาปาน) ผมขอเรียนว่าผมทราบข้อมูลและข้อเท็จจริงจากเจ้าหน้าที่ผู้เกี่ยวข้องแล้ว

ผมเห็นว่าเป็นปัญหาที่ต้องยอมรับว่าหากไม่จำหน่ายเป็นหนี้สูญก็จะเป็นภาระใน

การติดตามทวงหนี้เหล่านี้ต่อไป ซึ่งไม่คุ้มค่ากับการดำเนินการ

- ผมเห็นควรให้อนุมัติจำหน่ายเป็นหนี้สูญ นะครับ

ประธาน ฯ - ครับ สมาชิก ฯ ทุกท่านคงเข้าใจในปัญหาและอุปสรรคในการจัดเก็บภาษี

(นายสนิท เรืองเพชร) เหล่านี้นะครับ

- มีท่านใดจะอภิปรายต่อไปอีกไหมครับ

- ในเมื่อได้พิจารณากันพอสมควรแล้ว ผมคิดว่าคงขอให้ลงมติได้นะครับ

ฯลฯ

-7-

**มติที่ประชุม** **- อนุมัติให้จำหน่ายเป็นหนี้สูญ ด้วยคะแนนเสียงเอกฉันท์**

**ระเบียบวาระที่ 6** **เรื่องอื่นๆ**

**6.1 โครงการอาสาประชารัฐ**

ประธาน ฯ - มีพระราชดำริจากสมเด็จพระเจ้าอยู่หัว รัชกาลที่ 10 ให้หมู่บ้านแต่ละหมู่บ้าน

(นายสนิท เรืองเพชร) มีอาสาประชารัฐอย่างน้อยหมู่บ้านละ 1 คน ขณะนี้มีรายชื่ออาสาประชารัฐจาก

หลายหมู่บ้านแล้วนะครับ และยังคงมีอีกบางหมู่บ้านที่ยังไม่ได้ส่งชื่อ อาสาประชารัฐนะครับ ผมขอความร่วมมือช่วยประสานและส่งชื่อให้ทราบด้วยนะครับ

- สำหรับอาสาประชารัฐในระดับอำเภออย่างน้อยต้องมีอำเภอละ 10 ท่าน นะครับ

- ทั้งนี้ สมาชิกอาสาประชารัฐ ของแต่ละหมู่บ้านสามารถส่งโครงการสานฝันประชารัฐได้ด้วยนะครับ ขอให้เป็นโครงการเกี่ยวกับการคาดการณ์ในการป้องกันและบรรเทาสาธารณภัยเป็นหลัก

ฯลฯ

**6.2 เรื่องการสำรวจครัวเรือนกลุ่มเปราะบางทางสังคม**

ประธาน ฯ - ผมได้ประสานงานกับทางสำนักงานพัฒนาสังคมและความมั่นคงของมนุษย์

(นายสนิท เรืองเพชร) จังหวัดพัทลุงแล้ว ทราบว่าสำนักงานพัฒนาสังคมและความมั่นคงของมนุษย์

มีโครงการจะช่วยเหลือครอบครัวกลุ่มผู้เปราะบางทางสังคม ในวงเงินครอบครัวละ 30,000 บาท แบบคำร้องขอความช่วยเหลืออยู่ที่ผมนะครับ ขอให้มารับสำเนาแบบฟอร์มเพื่อส่งโครงการต่อไป ในเร็ววันนี้นะครับ

ฯลฯ

ประธาน ฯ - ท่านสมาชิก ฯ ครับ เราได้พิจารณาญัตติตามระเบียบวาระครบถ้วนแล้ว

(นายสนิท เรืองเพชร) ผมซึ่งทำหน้าที่เป็นประธานในที่ประชุม เห็นว่าใช้เวลามาพอเหมาะพอควร

และพิจารณาทุกเรื่องอย่างสมบูรณ์แล้ว โอกาสนี้ผมขอเลิกประชุมและ ขอปิดสมัยการประชุมสภาฯ สมัยสามัญ สมัยที่ 3 ประจำปี พ.ศ. 2560 ณ บัดนี้ ครับ

**ปิดประชุมเวลา 15.20 น.**

(ลงชื่อ) บันทึกการประชุม

(นายเอกชัย รักปาน)

เลขานุการสภา อบต.ปันแต